
Nr. ………………/…..12.2022
REFERAT DE APROBARE

a proiectului de hotărâre privind depunerea şi implementarea proiectului "Îmbunătăţirea eficienţei energetice şi reducerea emisiilor de gaze cu efect de seră pentru clădiri publice în cadrul UAT Cornetu, judeţul Ilfov prin investiţii în producţia de energie din surse regenerabile pentru consumul propriu "
Efectele crizei din Ucraina au condus, printre altele, şi la creșterea prețului utilităților - energie, gaze naturale, combustibil, în medie cu peste 40%. Din aceste considerente, statele membre ale Uniunii Europene sunt încurajate să investească în independența energetică, atât la nivel național, cât și la nivelul consumatorilor, pentru a genera fie economie de energie, fie obținerea de energie verde din surse regenerabile, întrucât Uniunea și-a asumat să furnizeze energie verde, fixându-și în acest context patru obiective strategice: 

- Obiectivul privind reducerea emisiilor interne de gaze cu efect de seră - GES - cu cel puțin 40% până în 2030, comparativ cu 1990;

- Obiectivul privind un consum de energie din surse regenerabile de 32% în 2030;

- Obiectivul privind îmbunătățirea eficienței energetice cu 32,5% în 2030;

- Obiectivul de interconectare a pieței de energie electrică la un nivel de 15% până în 2030.

Având în vedere faptul că autoritățile publice locale sunt nevoite să aloce din bugetele locale fondurile necesare pentru suportarea cheltuielilor de funcționare ale serviciilor publice, acestea trebuie să identifice soluții pentru a reduce consumurile de energie și, odată cu aceasta, și a emisiilor GES, precum și să identifice surse noi ieftine de obținere a energiei verzi din resurse regenerabile.

Scopul depunerii şi implementării proiectului ce reprezintă obiectul hotărârii propuse este de a contribui la creșterea nivelului de independență energetică prin obținerea de energie din surse regenerabile.

În acest context, apreciez legal, necesar și oportun proiectul de hotărâre, în forma prezentată, drept pentru care îl supun dezbaterii și aprobării Consiliului local.

